b'\n_START_ARTICLE_\nFinale Stanleyjevega pokala 1929\n_START_SECTION_\nPoti do finala\n_START_PARAGRAPH_\nV sezoni 1928/29 je vodstvo lige spremenilo sistem tekmovanja. 10 mo\xc5\xa1tev je bilo \xc5\xa1e vedno razvr\xc5\xa1\xc4\x8denih v Kanadsko in Ameri\xc5\xa1ko divizijo, vendar je nato kon\xc4\x8dnica potekala po druga\xc4\x8dnem sistemu kot prej\xc5\xa1njo sezono. Zmagovalca divizij sta bila namre\xc4\x8d avtomati\xc4\x8dno uvr\xc5\xa1\xc4\x8dena v polfinale kon\xc4\x8dnice, kjer sta se za mesto v finalu pomerila kar med seboj. Preostala \xc5\xa1tiri mo\xc5\xa1tva so igrala \xc4\x8detrtfinale po principu drugouvr\xc5\xa1\xc4\x8deni mo\xc5\xa1tvi iz obeh divizij med seboj in tretjeuvr\xc5\xa1\xc4\x8deni mo\xc5\xa1tvi med seboj. Najo\xc4\x8ditnej\xc5\xa1a razlika v primerjavi s sezono 1927/28 je ta, da finalista nista nujno iz razli\xc4\x8dnih divizij. To se je izkazalo tudi v praksi, saj so tako Boston Bruinsi kot New York Rangersi igrali v Ameri\xc5\xa1ki diviziji._NEWLINE_Bruinsi so v Ameri\xc5\xa1ki diviziji s 5 to\xc4\x8dkami naskoka osvojili prvo mesto in so se za mesto v finalu udarili z Montreal Canadiensi. Slednje so izlo\xc4\x8dili s 3\xe2\x80\x930 v zmagah in finalno serijo tako upravi\xc4\x8deno pri\xc4\x8dakali kot favoriti. Ko so nato v finalu slavili na obeh sre\xc4\x8danjih, so se zapisali v zgodovini kot eno redkih mo\xc5\xa1tev s Stanleyjevim pokalom, ki v kon\xc4\x8dnici ni izgubili niti ene same tekme. Tega dose\xc5\xbeka ni do leta 1952 ponovilo nobeno mo\xc5\xa1tvo ve\xc4\x8d._NEWLINE_Rangersi so postali podprvaki Ameri\xc5\xa1ke divizije, zato jih je v \xc4\x8detrtfinalu \xc4\x8dakal obra\xc4\x8dun z drugouvr\xc5\xa1\xc4\x8denim mo\xc5\xa1tvom Kanadske divizije, mestnimi tekmeci New York Americansi. Slednje so odpravili s skupnim izidom 1\xe2\x80\x930, v polfinalu so palice prekri\xc5\xbeali s Toronto Maple Leafsi. Kanadsko ekipo so porazili z 2\xe2\x80\x930 v zmagah ter se tako veselili druge zaporedne uvrstitve v finale Stanleyjevega pokala.\n_START_SECTION_\nVrezano v Stanleyjev pokal\n_START_PARAGRAPH_\n\xe2\x80\xa0 Ime je zavedeno na mo\xc5\xa1tveni fotografiji, a ga leta 1929 niso vrezali na pokal._NEWLINE_Ko so Bruinsi osvojili pokal, so se odlo\xc4\x8dili zapolniti preostanek obro\xc4\x8da, ki ga je dodala Ottawa leta 1927. Ker na obro\xc4\x8du ni bilo dovolj prostora za vsa imena, so bili primorani izpustiti Reda Greena, Eda Roddena in Lloyda Kleina. Ko so pokal v sezoni 1957/58 predelali, so tudi ta tri imena dodali nanj. Poleg njih so vrezali \xc5\xa1e Hala Winklerja (ki je celo sezono prebil v ni\xc5\xbeji ligi), Erica Petteringerja in Frank Fredricksona (oba sta klub zapustila po menjavi igralcev). Ti trije naj pod pravili lige NHL ne bi imeli mesta na pokalu. Imena na pokalu nista imela niti Charles Adams in George Owen, ki so ju po pomoti izpustili, \xc4\x8deprav je bilo dovolj prostora zanju. Od 1958 do 1993 je bila zmagovalna ekipa Bruinsov 1928/29 na pokalu navedena kar dvakrat, enkrat poleg Ottawe 1926/27 in drugi\xc4\x8d na ve\xc4\x8djem obro\xc4\x8du poleg vseh zmagovalcev od 1927/28 do 1939/40. Ime Cyja Dennenyja so na pokal vrezali celo dvakrat, enkrat kot Cy Denneny Trener in drugi\xc4\x8d kot C Denneny.'